શહેરમાં આવેલી સામાન્ય પાન પાર્લરમાં પણ હાઇરિઝોલ્યુશનના કેમેરા હોય છે. હાઇ સિક્યોરિટી ગણાતી સાબરમતી જેલમાં ર૦૧૩માં સુરંગકાંડ થયા બાદ સુરક્ષા વ્યવસ્થા મજબૂત કરવા જણાવાયું છતાં સુરક્ષામાં ખામી જ હોવાનું આ ઘટના બનતાં બહાર આવ્યું છે. સીસીટીવી કેમેરાની તપાસ કરતાં પ્રવીણ તારને અડક્યા વગર ભાગતો હોવાનું જણાય છે. જો તારમાં વીજ કરંટ ચાલુ હતો તો પછી પ્રવીણને કરંટ કેમ ન લાગ્યો તેના ઉપર સવાલ ઊભા થઇ રહ્યા છે. એફએસએલના રિપોર્ટમાં તારમાં વીજ કરંટ ચાલુ હતો અને બઝર પણ ચાલુ હતું બંને ચાલુ હોવા છતાં કેમ બઝરનો અવાજ ન આવ્યો અને કરંટ ન લાગ્યો?